Heimildarmyndin Fólkið í Dalnum verður frumsýnd síðar í þessum mánuði . Myndin fjallar um Þjóðhátíð í Vestmannaeyjum og sögu hátíðarinnar . Í ár eru 145 ár liðin frá því Þjóðhátíð í Vestmannaeyjum var fyrst haldin í Herjólfsdal . Í júlí verður heimildarmyndin Fólkið í Dalnum frumsýnd , en það eru Eyjapeyjarnir Sighvatur Jónsson og Skapti Örn Ólafsson sem standa að myndinni . Hugmyndin að myndinni kviknaði árið 2013 . Að þeirra mati er löngu kominn tími til að skrásetja sögu Þjóðhátíðar , sem þeir segja „ magnaða “ , í formi heimildarmyndar . Þeir hófust handa við gerð myndarinnar árið 2014 . Undanfarið fimm ár hafa þeir Sighvatur og Skapti Örn tekið á annað hundrað viðtöl við fólk sem tengist hátíðinni með einum eða öðrum hætti og ætla má að annað myndefni telji nokkra tugi klukkutíma . Eyjamenn gera sér grein fyrir hversu mikið verk er að halda Þjóðhátíð sem er stærsta fjáröflun ÍBV íþróttafélags . Tilgangurinn með útgáfu myndarinnar er að miðla sögu Þjóðhátíðar í nútíð og fortíð til stærri hóps en áður , innan lands sem utan að sögn Sighvats og Skapta . Söfnun í fullum gangi Öllum upptökum er lokið og eftirvinnsla myndarinnar stendur yfir . „ Á endasprettinum við framleiðslu heimildarmyndarinnar leitum við nú eftir stuðningi í gegnum hópfjármögnunarsíðuna Karolina Fund . Þar verður hægt að styðja við bakið á okkur gegn því að fá meðal annars miða á forsýningu myndarinnar ásamt því að fá nafnið sitt í kreditlista hennar . Við stefnum á að forsýna Fólkið í Dalnum í Eyjum og í Reykjavík núna í júlí , en nánari upplýsingar liggja fljótlega fyrir . Við hvetjum alla unnendur Þjóðhátíðar til að leggja okkur lið , “ segir Skapti Örn.